വാപ്പച്ചിയുടെ ഫോണ് അടിച്ചുമാറ്റി ഞാന് തന്നെയാണ് പോസ്റ്റ് ഇട്ടത്: ഒടുവില് ആരാധകരോട് കുറ്റസമ്മതവുമായി ദുല്ഖര്, വീഡിയോ അങ്ങനെ ഒടുവില് ട്രോളുകളിലെ സംശയം സത്യമായി . കുറുപ്പ് സിനിമയുടെ ട്രെയിലര് മമ്മൂട്ടിയുടെ ഫോണ് അടിച്ചുമാറ്റി സാക്ഷാല് ദുല്ഖര് തന്നെയാണ് മമ്മൂട്ടിയുടെ ഫെയ്സ്ബുക് പേജില് പങ്കുവച്ചത്. കുറുപ്പ് സിനിമയുമായി ബന്ധപ്പെട്ട് നടത്തിയ പത്രസമ്മേളനത്തിലാണ് ദുല്ഖറിന്റെ വെളിപ്പെടുത്തല്. ട്രോളുകളെല്ലാം ഞാന് കണ്ടിരുന്നു. വാപ്പച്ചി അറിയാതെ ഞാന് തന്നെ ഫോണ് അടിച്ചുമാറ്റി ചെയ്തതാണെന്നായിരുന്നു ട്രോള്. സാധാരണ എന്റെ സിനിമകള് പ്രമോട്ട് ചെയ്യാന് ആരോടും പറയാറില്ല. സ്വയം ചെയ്യുകയാണ് പതിവ്. പക്ഷേ ഇതൊരു വലിയ സിനിമയാണ്. കോവിഡ് നിയന്ത്രണങ്ങളില് തിയറ്ററില് റിലീസിനെത്തുന്ന ബിഗ് ബജറ്റ് ചിത്രം. അതുകൊണ്ടുതന്നെ കൂടെയുള്ള എല്ലാ ആളുകളോടും ട്രെയിലര് ഷെയര് ചെയ്യാന് പറഞ്ഞിരുന്നു. വാപ്പച്ചിയോടും പറഞ്ഞു. പ്ലീസ് ഈ പടമെങ്കിലും എനിക്കു വേണ്ടി. അങ്ങനെ ഫോണ് എടുക്കുവാണേ എന്നു പറഞ്ഞ് ഞാന് തന്നെയാണ് ഷെയര് ചെയ്തത്. ട്രോളന്മാര് പറഞ്ഞത് സത്യമായിരുന്നു. ദുല്ഖര് പറഞ്ഞു.